stanford-oval/wikipedia huggingface dataset:
Andrew Verner

| Andrew Verner> Henkilötiedot |
| --- | --- |
Syntynyt: 20. marraskuuta 1972 Weston, Ontario, Kanada
Kansalaisuus:   Kanada  Itävalta
Jääkiekkoilija
Lempinimi:  Magic
Pelipaikka:  maalivahti
Hanska:  vasen
Pituus:  185 cm
Paino:  93 kg
Seura
Seura:  Peterborough Petes
Sarja:  OHL
Tehtävä:  apuvalmentaja
Pelaajaura
Pääsarjaura:  1992–2010
Aik. seurat:  Peterborough Petes (OHL) Cape Breton Oilers (AHL) EHC Lustenau (EBEL) HPK (SML) Malmö IF (Elitserien) Kölner Haie (DEL) Hannover Scorpions (DEL) Klagenfurter AC (EBEL) Newcastle Vipers (EIHL) Sheffield Steelers (EIHL)
NHL-varaus:  34. varaus, 1991 Edmonton Oilers
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Wien 1996 | jääkiekko |  |
|  Pronssia | Ruotsi 1995 | jääkiekko |  |
Andrew Verner (s. 20. marraskuuta 1972 Weston, Ontario, Kanada) on kanadalainen entinen jääkiekkomaalivahti. Verner on Edmonton Oilersin toisen kierroksen varaus vuodelta 1991, mutta hän ei koskaan pelannut NHL:ssä. Verner pelasi urallaan  kahdet MM-kilpailut: vuonna 1995 tuli pronssia ja vuonna 1996 hopeaa.
Verner pelasi vuodet 1992–95 AHL:ssä. Kaudeksi 1995–96 hän siirtyi itävaltalaiseen EHC Lustenaun maaliin. Keväällä 1996 MM-hopeaa voittanut Verner siirtyi kaudeksi 1996–97 jääkiekon SM-liigan HPK:n maalinsuulle. Hänet valittiin marraskuun 1996 pelaajaksi, ja kauden päätteeksi Verner voitti HPK:ssa pronssia. HPK:n jälkeen Verner pelasi myös Ruotsin Elitserienissä ja Saksan DEL:ssä. Kaudella 1999–00 hänellä oli DEL:n paras torjuntaprosentti (92,4) Vernerin pelatessa Kölner Haiessa.
Verner siirtyi kesken kauden 2002–03 Hannover Scorpionsista itävaltalaiseen Klagenfurter AC:hen, jossa torjui viisi seuraavaa kautta. Keväällä 2004 hän torjui joukkuelle Itävallan mestaruuden ja kaudella 2004–05 hänellä oli liigan paras torjuntaprosentti (93,6) ja pienin päästettyjen maalien keskiarvo (1,91).
Kaudeksi 2008–09 Verner siirtyi Englantiin ja Newcastle Vipersiin ja valittiin keväällä 2009 EIHL:n toiseen tähdistökentälliseen. Kaudeksi 2009–10 hän vaihtoi EIHL-seuraa ja siirtyi Sheffield Steelersin maalinsuulle. Klagenfurtin vuosinaan hän sai myös Itävallan kansalaisuuden mutta ei koskaan edustanut Itävaltaa virallisessa maaottelussa.
Valmennusura

Pelaajauransa jälkeen Verner palasi Kanadaan ja toimi vuosina 2012–2014 OHL-joukkue Peterboroguh Petesin maalivahtivalmentajana. Vuodesta 2015 eteenpäin Verner on toiminut joukkueen apuvalmentajana ja keväällä 2018 myös väliaikaisena päävalmentajana.
Keväällä 2015 Verner toimi oman toimensa ohella Kanadan punaisen joukkueen maalivahtivalmentajana alle 17-vuotiaiden maajoukkueturnauksessa sekä OHL All Stars -joukkueen maalivahtivalmentajana CHL:n alaisten junioriliigojen All Stars -joukkueiden ja Venäjän juniorimaajoukkueen välisessä Subway Super Series turnauksessa.
Bush (yhtye)

| Bush |
| --- | --- |
 Bush vuonna 2011
Tiedot
Toiminnassa:  1992–2002, 2010–
Tyylilaji:  vaihtoehtorock, post-grunge
Kotipaikka:   Lontoo, Englanti, Yhdistynyt kuningaskunta
Laulukieli:  englannin kieli
Jäsenet:  Gavin Rossdale   Robin Goodridge   Chris Traynor   Corey Britz  
Levy-yhtiö:  E1 Music   Interscope Records   Atlantic Records  
Aiheesta muualla
Kotisivut
Infobox OKNimi-testi OK: 
Bush on brittiläinen rockyhtye, joka soittaa post-grungeksi kategorioitua musiikkia. Yhtye perustettiin Lontoossa vuonna 1992 ja se hajosi 2002, mutta perustettiin uudelleen 2010. Suosituimmillaan yhtye oli kahden ensimmäisen albuminsa Sixteen Stone (1994) ja Razorblade Suitcase (1996) aikoina. Suurin maine yhtyeellä oli Yhdysvalloissa, jossa debyyttialbumi on myynyt jopa kuusinkertaista platinaa.
Yhtyeen tunnettuja kappaleita ovat muun muassa "Everything Zen", "Glycerine", "Swallowed" ja "The Chemicals Between Us".
Historia

Yhtyeen perusti vuonna 1992 Lontoossa laulaja-kitaristi Gavin Rossdale. Yhtyeen nimi tuli jäsenten asuinpaikasta, Lontoon Sheperd's Bush -nimisestä kaupunginosassa. Yhtye nauhoitti vuoden 1994 alussa debyyttialbuminsa Lontoon Westsiden studiossa. Vaikka yhtyeen debyyttialbumi oli nauhoitettu jo vuoden alussa, se saatiin julkaistua vasta vuoden lopulla joulukuussa nimellä Sixteen Stone yhdysvaltalaisen Interscope Records -yhtiön kautta. Vuoden 1995 alussa julkaistiin albumin ensimmäinen single "Everything In Zen", joka ei aluksi herättänyt suurta kiinnostusta. Seuraavat singlet "Comedown" ja "Little Things" nousivat hiteiksi kevään aikana ja samaten aikaisempi single "Everything In Zen". Neljäs single "Glycerine" oli kenties albumin suosituin kappale ja singlenä julkaistuna se nousikin kenties yhtyeen suurimmaksi hitiksi. Seuraavan vuoden keväällä Sixteen Stone oli jo myynyt kultaa MTV-musiikkivideokanavan avun vauhdittamana. Samana vuonna levyltä irrotettiin kolme singleä, jotka kaikki kävivät Modern Rock -listalla kymmenen parhaan joukossa, tunnetuin näistä on "Glycerine". Osa yleisöstä ja kriitikoista arveli yhtyeen olevan tekaistu, koska se ilmestyi suuren yleisön tietoisuuteen niin nopeasti. Viimeinen single "Machinehead" julkaistiin vuoden 1996 helmikuussa sen nousten myös jonkinlaiseksi hitiksi.
Vuonna 1996 Bush julkaisi Razorblade Suitcasen. Se myi tuplaplatinaa Yhdysvalloissa; tällä kertaa ei noussut montakaan hittiä verrattuna aikaisempaan, sillä toiselta albumilta hiteiksi nousivat ainoastaan kappaleet "Greedy Fly" ja "Swallowed". Tämän jälkeen yhtye julkaisi vielä remix-kokoelman Deconstructed vuonna 1997.
Vuonna 1999 yhtye julkaisi kolmannen studioalbuminsa Science of Things, jolla yhtye erkani grungevaikutteisesta musiikista hieman ja meni erikoisempaan tyyliin jossa oli myös elektronista musiikkia. Albumin hiteiksi nousivat "Warm Machine", "The Chemicals Between Us" ja "Letting the Cables Sleep". Vuonna 2001 Bush julkaisi viimeisen studioalbuminsa Golden State, jolta julkaistiin ainoastaan yksi single "The People That We Love". Albumi oli aikaisempiin nähden suuri pettymys sekä faneille että yhtyeelle. Albumin jälkeen yhtye soitti loppuunmyydyn kiertueen halki Pohjois-Amerikan.
Yhtyeen hajoamisen jälkeen julkaistiin albumi The Best of: 1994-1999, jolla ei ole yhtään kappaletta viimeiseltä albumilta sillä viimeinen studioalbumi julkaistiin toisella levymerkillä ja täten oikeuksia ei saatu Gavin Rossdalen pyrkimyksistä huolimatta.
Yhtye koki ettei Golden State -albumin aikainen levy-yhtiö Atlantic tukenut heitä tarpeeksi ja päätti siitä ja miehistönvaihdoksesta johtuen lopettaa aktiivisen uransa. Laulaja Gavin Rossdale on sanonut viimeaikaisissa haastatteluissa, että Bush saattaa vielä joskus palata yhteen.
Jäsenet

Gavin Rossdale – laulu, kitara
Dave Parsons – basso
Robin Goodridge – rummut
Nigel Pulsford – lead-kitara (jätti yhtyeen vuonna 2002)
Sacha Putnam – kosketinsoittimet
Chris Traynor – lead-kitara  "Golden State" -kiertueella
Diskografia > Studioalbumit

Sixteen Stone (1994)
Razorblade Suitcase (1996)
Science of Things (1999)
Golden State (2001)
The Sea of Memories (2011)
Man on the Run (2014)
Black and White Rainbows (2017)
The Mind Plays Tricks on You (2020)
Diskografia > Remixalbumit

Deconstructed (1997)
Diskografia > Livealbumit

Zen X Four (2005, livealbumi/DVD)
Diskografia > Kokoelmat

Deconstructed (1997)
The Best of: 1994-1999 (2005)
Diskografia > Singlet

Everything Zen (1995)
Little Things (1995)
Comedown (1995)
Glyrine (1995)
Machinehead (1996)
Swallowed (1996)
Greedy Fly (1997)
Bonedriven (1997)
Cold Contagious (1997)
Personal Holloway (1997)
Mouth (The Stingray Mix) (1997)
The Chemicals Between Us (1999)
Warm Machine (2000)
Letting the Cables Sleep (2000)
The People That We Love (2001)
Headful of Ghosts (2001)
Inflatable (2002)
Afterlife (2010)
The Sound of Winter (2011)
Baby Come Home (2012)
Clycerine (2012)
The Only Way Out (2014)
Man on the Run (2015)
Loneliness is a Killer (2015)
People at War (2016)
Mad Love (2017)
Lost in You (2017)
The Beat of Your Heart (2017)
This is War (2017)
Bullet Holes (2019)
All Souls College

| All Souls College> The Warden and the College of the Souls of all Faithful People deceased in the University of Oxford |
| --- | --- |
  

 lat. Collegium Omnium Animarum 
Perustettu:  1438
Jatko-opiskelijoita:  8 (2012)
Sijainti:  Oxford,  Iso-Britannia
Osoite:  High Street, Oxford
All Souls College on yksi Oxfordin yliopiston 38 collegesta. Se kouluttaa ainoastaan jatko-opiskelijoita.
Collegen perustivat 1430-luvulla Canterburyn arkkipiispa Henry Chichele ja kuningas Henrik VI.
Collegen pääsykoe tunnetaan maailman vaikeimpana. Yksi osa siitä on ollut tehtävä, jossa kirjoitetaan yhden arkin essee, jonka aiheena on yksi sana. Eri vuosina aiheina on ollut esimerkiksi Harha, Tyyli, Kaaos, Armo, Viattomuus ja Vesi. College luopui yhden sanan esseetehtävästä vuonna 2010. Pääsykokeessa on edelleen neljä kolmetuntista tehtävää, joista kaksi liittyy hakijan ilmoittamaan pääaineeseen, ja kaksi mittaa yleistietoa. Näiden kokeiden perusteella valitaan vuosittain kaksi jatko-opiskelijaa, jotka saavat seitsemäksi vuodeksi stipendin ja collegen jäsenyyden, joka antaa mahdollisuuden työskennellä yhdessä oman alansa huippujen kanssa.
Aiheesta muualla

Kuvia tai muita tiedostoja aiheesta All Souls College Wikimedia Commonsissa
Oxfordin yliopiston colleget
All Souls
Balliol
Brasenose
Christ Church
Corpus Christi
Exeter
Green Templeton
Harris Manchester
Hertford
Jesus
Keble
Kellogg
Lady Margaret Hall
Linacre
Lincoln
Magdalen
Mansfield
Merton
New
Nuffield
Oriel
Pembroke
Queen’s
St Anne’s
St Antony’s
S Catherine’s
St Cross
St& Edmund Hall
St Hilda’s
St Hugh’s
St John’s
St Peter’s
Somerville
Trinity
University
Wadham
Wolfson
Worcester
Alligatoroidea

| Alligatoroidea |
| --- | --- |
 Mississippinalligaattori (Alligator mississipiensis)
 Myöhäisliitukausi - Nykyaika (Holoseeni) 83,5–0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Krokotiilieläimet Crocodylia
Yläheimo::  Alligatoroidea  Gray, 1844
Ryhmät
 †Diplocynodontinae  †Leidyosuchus  †Tadzhikosuchus  †Deinosuchus  Globidonta †Acynodon  †Stangerochampsa  †Albertochampsa  †Brachychampsa  Alligatoridae 
Katso myös
   Alligatoroidea Wikispeciesissä   Alligatoroidea Commonsissa 
Infobox OKNimi-testi OK: 
Alligatoroidea on krokotiilieläinten yläheimo, johon kuuluvat nykyiset alligaattorit ja kaimaanit sekä kaikki sukupuuttoon kuolleet krokotiilieläimet (kuten yli 10 metrin pituinen Deinosuchus), jotka ovat läheisempää sukua niille kuin krokotiileille tai gaviaalille.
Käännös suomeksi
Anni Kaste

Anni Kastegren, o.s. Lindeberg, kirjailijanimi Anni Kaste, (6. helmikuuta 1876 Nastola – 17. heinäkuuta 1961 Lahti) oli suomalainen kirjailija.
Kasteen vanhemmat olivat virkatalonvuokraaja Karl Gustaf Lindeberg ja Karoliina Kristiina Elisabeth Hymander. Kaste oli naimisissa 1896-1934 lääninkamreeri Igor (Iikka) Herman Kastegrenin (k. 1934) kanssa.
Anni Kaste työskenteli vuodesta 1930 toimittajana ja Naisten Ääni-lehden toimitussihteerinä. Vuodesta 1940 lähtien hän asui kotikylässään Nastolan Kumialla.
Nastola-seuran 1974 pystyttämä Anni Kasteen muistomerkki sijaitsee hänen kotitalonsa paikalla Nastolassa Ruuhijärven ja Kumiantien risteyksessä.
Teoksia

Kertun kepposet: huvinäytelmä 1:ssä näytöksessä. Näytelmä kirjallisuutta 44. U.W.Telen ja K., Kuopio 1901, 2. painos 1908 (nimimerkillä Anni Sala)
Vastarannalla: novelleja. Vihtori Kosonen, Helsinki 1908, 2. painos Otava 1914
Annikki: romaani. Otava 1909, 2. painos 1910
Hänen armonsa kasvatti: romaani. Otava 1910, 2. painos 1911
Pilviä: novelleja. Otava 1911
Pimeällä tiellä: romaani. Otava 1912
Marraskuun ilta: novelleja. Otava 1913
Lumihiutaleita: novelleja. Otava 1915
Siihen voi luottaa: novelli. Kirja, Helsinki 1916
Elämän polska: romaani. Otava 1917
Olli Ruudin morsian: romaani. Otava 1918
Vapautus: kertomus. Otava 1919
Suurin koetus: romaani. Karisto 1920
Umpikuja: romaani. Karisto 1921
Kun rakkaus velvoittaa: kertomus. Kirja, Helsinki 1922
Vuoroin vieraissa: yksinäytöksinen huvinäytelmä. Seuranäytelmiä 225. Karisto 1922
Tulvivat virrat: kertomuksia. Kirja, Helsinki 1923
Nurmikon avain: kertomuksia. Minerva, Helsinki 1928
Elämä yllättää: romaani. Nyyrikin romaaniosasto 61. H.W. Marjamaan kirjapaino, Oulu 1931
Ihmisiä, jotka jaksavat seistä yksin. Tarina sisäisistä voimista: romaani. Otava 1942
Iltatie: runoja. Otava 1946
Vapain käsin: romaani. Karisto 1948
Cathay Pacific

| Cathay Pacific 國泰航空 |
| --- | --- |

 IATA: CX  –  ICAO: CPA 
Kutsukoodi:  CATHAY
Perustettu:  1946
Laivaston koko:  153
Kohteiden määrä:  88
Tunnuslause:  Move Beyond
Solmukohdat:   Hongkongin kansainvälinen lentoasema (HKG)  Taoyuanin kansainvälinen lentoasema (TPE) 
Emoyhtiö:  Swire Pacific
Tytäryhtiö(t):  Air Hong Kong HK Express
Kotipaikka:  Chek Lap Kok, Hongkong
Kanta-asiakasohjelma:  Asia Miles The Marco Polo Club
Allianssi:  Oneworld
Avainhenkilö(t):  Patrick Healy (puheenjohtaja) Augustus Tang (toimitusjohtaja)
Yhtiön sivut:  cathaypacific.com   cathaypacificcargo.com
Cathay Pacific Airways Ltd. (kiin.: 國泰航空; Jyutping: Gwok3taai3 hong4hung1) on Hongkongin kansallinen lentoyhtiö. Yhtiön solmukohtana toimii Hongkongin kansainvälinen lentoasema. Hongkongissa sijaitsee myös yhtiön pääkonttori. Cathay Pacific oli vuonna 1999 Oneworld-lentoyhtiöallianssin perustajajäseniä. Yhtiö lentää yli 80 kohteeseen 46 maassa, ja sen laivasto koostuu yli 170 lentokoneesta. Sillä on laaja reittiverkosto etenkin Aasiassa. Cathay Pacific oli saksalaisen lento-onnettomuustutkintatoimisto JACDECin vuonna 2017 julkaisemassa listauksessa arvioitu maailman turvallisimmaksi lentoyhtiöksi. Lentoyhtiö on saanut nimensä Kiinan vanhasta nimestä, Kathaysta, ja siitä että perustajat arvelivat joskus lentävänsä Tyynen valtameren yli.
Cathay Pacific perustettiin vuonna 1946, ja se on osa brittiläistä monialayritys Swire Groupia. Swiren emoyhtiö on vuonna 1816 perustettu, Lontoossa kotipaikkaansa pitävä John Swire & Sons.
Cathay Pacificin kohteet   Kiina (toimintaa hoitaa pääasiassa Dragonair, paitsi Pekingiin ja Shanghaihin)
Laivasto > Nykyinen laivasto

Lokakuussa 2022 Cathay Pacificin laivasto koostuu seuraavista konetyypeistä. Laivaston keski-ikä on 10,5 vuotta.
| Konetyyppi | Lukumäärä | Tilauksia | Matkustajapaikkoja | Huomautuksia |
| --- | --- | --- | --- | --- |
| Airbus A321-200 | 4 | — | 172 |  |
| Airbus A321neo | 7 | 9 | 202 |  |
| Airbus A330-300 | 40 | — | 251 |  |
| Airbus A330-300 | 40 | — | 262 |  |
| Airbus A330-300 | 40 | — | 293 |  |
| Airbus A330-300 | 40 | — | 317 |  |
| Airbus A350-900 | 28 | 2 | 280 |  |
| Airbus A350-1000 | 16 | 2 | 334 |  |
| Boeing 777-300 | 17 | — | 438 | Konetyypin ensimmäinen käyttäjä. |
| Boeing 777-300ER | 41 | — | 294 |  |
| Boeing 777-300ER | 41 | — | 368 |  |
| Boeing 777-9 | — | 21 | vahv. myöh. | Toimitukset alkavat vuonna 2025 tai myöhemmin. |
| Yhteensä | 153 | 34 |  |  |
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Boeing 747-400ERF | 6 | — |  |
| Boeing 747-8F | 14 | — |  |
| Yhteensä | 20 | 0 |  |
Aiheesta muualla

Kuvia tai muita tiedostoja aiheesta Cathay Pacific Wikimedia Commonsissa
Cathay Pacific (englanniksi)
Oneworldiin kuuluvat lentoyhtiöt
Alaska Airlines | American Airlines | British Airways | Cathay Pacific | Finnair | Iberia | Japan Airlines | Malaysia Airlines | Qantas | Qatar Airways | Royal Air Maroc | Royal Jordanian | S7 Airlines | SriLankan Airlines
Oneworld Connect: Fiji Airways
Entiset jäsenet: Aer Lingus | Air Berlin | Canadian Airlines | LATAM | Malév | Mexicana
Cathay Pacificin Airbus A330-300 lähdössä Sydneyn kansainväliseltä lentoasemalta.
Cathay Pacificin Airbus A350-900 laskeutumassa Naritan kansainväliselle lentoasemalle.
Cathay Pacificin Airbus A350-1000 Hongkongin kansainvälisellä lentoasemalla.
Cathay Pacificin entinen Boeing 747-400.
Cathay Pacificin Boeing 777-300ER lähdössä Zürichin lentoasemalta.
Armand Bénédic

| Mitalit> Maa:   Ranska.Miesten curling. Olympialaiset  | Mitalit> Maa:   Ranska.Miesten curling. Olympialaiset  | Mitalit> Maa:   Ranska.Miesten curling. Olympialaiset  | Maa:   Ranska> Miesten curling. |
| --- | --- | --- | --- |
|  Pronssia | Chamonix 1924 | Curling |  |
Armand Isaac-Bénédic (26. elokuuta 1875 Pariisi, Ranska – 26. lokakuuta 1962 Pariisi, Ranska) oli ranskalainen curlingpelaaja ja olympiamitalisti. Hän osallistui 48-vuotiaana Chamonix’n olympialaisiin 1924, joissa Ranska sai pronssia.
Chi (kana)

ち hiraganalla tai チ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /ʨi/, ja ne ovat kana-aakkostojen 17. sijalla ta- ja tsu-tavujen välissä.
Alkuperä

Hiragana ち on johdettu man'yōgana-merkistön kautta kanjista 知 ja katakana チ kanjista 千.
Tarkkeet

Merkkeihin voidaan lisätä dakuten, jolloin muodostuvat tavut ぢ ja ヂ, jotka lausutaan /ɟʑi/ tai /ʑi/. Modernissa japanissa nämä merkit ovat harvinaisia ja ne on suureksi osaksi korvattu merkeillä じ ja ジ. Niitä käytetään pääosin kirjoittamaan soinnilliseksi muuttunutta äännettä yhdyssanan keskellä (rendaku).
Latinisaatio

Kanat latinisoidaan eri tavoin Hepburn-, Kunrei-shiki ja Nihon-shiki-järjestelmissä. Hepburn-järjestelmässä ne latinisoidaan « chi » ja niiden soinnilliset vastineet « ji ». Kunrei-järjestelmässä vastaavat muodot ovat « ti » ja soinnillisena « zi ». Nihon-shikissä kanat latinisoidaan « ti » ja niiden soinnilliset vastineet « di ».
Kirjoitus

Hiragana ち kirjoitetaan kahdella vedolla:
Vaakaveto vasemmalta oikealle.
Hieman diagonaali pystyveto, joka lävistää ensimmäisen vedon ja tekee sen jälkeen suuren, vasemmalle avoinna olevan kaaren.
Katakana チ kirjoitetaan kolmella vedolla:
Lyhyt, kevyesti laskeva diagonaalinen veto oikealta vasemmalle.
Vaakaveto vasemmalta oikealle edellisen alle.
Pystyveto, joka lähtee ensimmäisestä vedosta, lävistää toisen vedon ja kääntyy alhaalla loivasti vasemmalle.
Tietotekniikassa

Unicode-merkinnät:
ち: U+3061
チ: U+30C1
ぢ: U+3062
ヂ: U+30C2
Vetojen järjestys merkille ち.
Vetojen järjestys merkille チ.
Angophora

| Angophora |
| --- | --- |
 Angophora costata
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Myrttikasvit Myrtaceae
Suku::  Angophora  Cav.
Katso myös
   Angophora Wikispeciesissä   Angophora Commonsissa 
Infobox OKNimi-testi OK: 
Angophora on myrttikasveihin kuuluva puiden suku, johon kuuluu kolmetoista lajia, jotka kaikki ovat endeemisiä Australiassa.
Ne ovat eukalyptusten lähisukulaisia, ja muistuttavat niitä paljon ulkonäöltään ja kasvualueiltaan. Ne voi erottaa hedelmien rakenteesta; Angophora-lajien hedelmien pinnassa on teräviä harjanteita, eukalyptusten hedelmät ovat sileäpintaisia.
Koalat käyttävät lajien A. subvelutina ja A. costata lehtiä ruokanaan.
Lajeja

Angophora bakeri
Angophora costata
Angophora crassifolia
Angophora euryphylla
Angophora exul
Angophora floribunda
Angophora hispida
Angophora inopina
Angophora leiocarpa
Angophora melanoxylon
Angophora paludosa
Angophora robur
Angophora subvelutina
Angophora woodsiana
All Star Karate

| All Star Karate |
| --- | --- |

Kehittäjä:  THQ
Julkaisija:  THQ
Julkaistu:  20. huhtikuuta 2010
Lajityyppi:  tappelupeli
Pelimuoto:  yksinpeli, moninpeli
Ikäluokitus:  ESRB:  10+ PEGI: 12+
Alusta:  Wii
Lisää peliartikkeleitaVideopelien teemasivulla
Infobox OK     : 
All Star Karate on huhtikuussa 2010 julkaistu karate aiheinen videopeli. THQ:n kehittämä ja julkaisema peli julkaistiin vain Wiille.
Pelattavuus

Pelin ohjaimina toimivat Wii Remote ja Nunchuk. Pelissä pääosin opetellaan eri hahmoilla karatea. Tarinatilassa pelaaja ohjaa nuorta miestä, joka olettaa osaavansa karatea. Pelastettuaan vanhan miehen ninjoilta, vanha mies osoittautuukin olevan karatemestari ja vie nuoren miehen dojoonsa harjoittelemaan oikeaa karatea.
Haastetilassa pelaajan on tarkoitus kehittää hahmonsa taitoja ja tätä varten on läpäistävä eri haasteita pitkin peliä. Tarkoituksena on saavuttaa lopulta mustavyö.
Pelin aikana, kun on edennyt tarpeeksi pitkälle voi myös muokata omaa karategi-asua, sekä luoda omia katoja, jo valmiista opituista katoista.
Aiheesta muualla

Pelin virallinen sivusto (Arkistoitu – Internet Archive) (englanniksi)
Angolantöpösieppo

| Angolantöpösieppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Afrikansiepot Platysteiridae
Suku::  Töpösiepot Batis
Laji::  minulla
Kaksiosainen nimi
 Batis minulla  (Barboza du Bocage, 1874) 
Katso myös
   Angolantöpösieppo Wikispeciesissä  
Infobox OKNimi-testi OKIUCN-testi OK: 
Angolantöpösieppo (Batis minulla) eli aiemmalta nimeltään kamerunintöpösieppo on afrikansieppojen heimoon kuuluva varpuslintu.
Levinneisyys

Angolantöpösieppoa tavataan Kongossa, Kongon demokraattisessa tasavallassa, Gabonissa ja Angolassa. Lajin kannakehitys on vakaa ja se on luokiteltu elinvoimaiseksi.
Angelica Mandy

| Angelica Mandy |
| --- | --- |

Henkilötiedot
Koko nimi:  Angelica Joyce Mandy
Syntynyt: 25. elokuuta 1992 (ikä 32) Somerset, Englanti,  Iso-Britannia
Näyttelijä
Merkittävät roolit:  Gabrielle Delacour  Harry Potter ja liekehtivä pikari
Aiheesta muualla
IMDb 
Elonet
Angelica Joyce Mandy  (s. 25. elokuuta 1992 Somerset, Englanti, Iso-Britannia) on englantilainen näyttelijä. Hänet tunnetaan parhaiten Gabrielle Delacourin roolista elokuvassa Harry Potter ja liekehtivä pikari.
Filmografia

| Vuosi | Nimi | Alkuperäinen nimi | Rooli | Laji | Huomioita |
| --- | --- | --- | --- | --- | --- |
| 2004 | Turhuuden turuilla | Vanity Fair | Nuori Becky Sharp | Elokuva |  |
| 2005 | Harry Potter ja liekehtivä pikari | Harry Potter and the Goblet of Fire | Gabrielle Delacour | Elokuva |  |
Aiheesta muualla

Angelica Mandy Internet Movie Databasessa. (englanniksi)
All Targets Down

| All Targets Down Hardfloor |
| --- | --- | --- |

Studioalbumin tiedot
 Äänitetty : 1998
 Julkaistu: marraskuu 1998 (Saksa)
 Tuottaja(t): Oliver Bondzio, Ramon Zenker
 Tyylilaji: acid house
 Kesto: 47.20
 Levy-yhtiö: Harthouse
Hardfloorin muut julkaisut
| The Best of Hardfloor 1997 | All Targets Down 1998 | So What?! 2000 |
All Targets Down on vuonna 1998 julkaistu saksalaisen Hardfloor-ryhmän viides albumi. Sen julkaisi saksalainen Harthouse. Albumin teemana on flipperi, ja kappaleiden nimet ovat eri flipperitermejä.
Hardfloor Will Survive -kappale tehtiin yhteistyössä acid house -musiikin alkuaikojen vaikuttajan Phuture 303:n kanssa. Multiball Challenge on julkaistu myös ReBirth RB-338 -softasyntetisaattorin esimerkkikappaleena.
Kappalelista

Insert Coin (5:26)
Hardfloor Will Survive (feat. Phuture 303) (Club Mix) (6:51)
Jackin' Track (6:14)
Multiball Challenge (5:50)
Slammin' Shit (4:48)
Extra Ball (5:49)
Skill Shot (6:23)
Tilt (3:58)
Hardfloor Will Survive (feat. Phuture 303) (Original Version) (6:01)
Aiheesta muualla

Discogs.com - All Targets Down
Angoon

| Angoon |
| --- | --- |

 Koordinaatit: 57°29′49″N, 134°34′25″W 
Valtio:  Yhdysvallat
Osavaltio:  Alaska
Piirikunta:  Hoonah-Angoon
Pinta-ala:  
 – Kokonaispinta-ala:  99,9 km²
 – Josta vettä:  41,7 km² (41,69 %)
Väkiluku:  459
 – Väestötiheys:  9,8 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Angoon on kaupunki Alaskassa ja ainoa pysyvä asuimisto Admiralty Islandilla. Se sijaitsee saarella Hood Bayn päässä. Angoon sijaitsee 97 kilometriä lounaaseen Juneausta. Kaupungin tlingitinkielinen (lingit) nimi Aangóon tarkoittaa suunnilleen "kannaskylää".
Vuoden 2010 väestönlaskennassa asukasluku oli 459. Näistä 75,8 % edusti etnisesti Amerikan alkuperäiskansoja.